קרן מנומדין הינה קרן ליצירת אימפקט חברתי העוסקת בפילנתרופיה, השקעות אימפקט ופרויקטים בינלאומיים למטרות פיתוח בר-קיימא (UN’s SDG’s). הקרן משקיעה ותורמת לקידום פעילות פילנתרופית בישראל, באפריקה ובמספר פרויקטים גלובליים. במסגרת פעילותה הפילנתרופית בישראל, הקרן מתמקדת בשלושה תחומים עיקריים – קידום שיח והגעה להסכמות בין מגוון האוכלוסיות במדינה, קידום והעצמת בעלי צרכים מיוחדים, וקידום מנהיגות בקרב החברה הבדואית והדרוזית. מייסד ונשיא הקרן הינו מר חיים טייב, איש עסקים ישראלי, מבעלי קבוצת האחזקות "מיטרלי", אשר מעורב במשך שנים רבות בפרויקטים לקידום ולחיזוק חוסנה החברתי של מדינת ישראל. מתוך דאגה עמוקה לעתידה של מדינת ישראל, מר טייב ייסד, יחד עם קבוצת אנשי עסקים ואנשי אקדמיה מובילים, את הקונגרס הישראלי. את פעילותה המקצועית של קרן מנומדין מובילה ד"ר מירב גלילי, אשר כיהנה בתפקידה האחרון כסגנית נשיא לפיתוח באוניברסיטת בר-אילן.